**Fişa de lucru pentru cls a VIIIa –Războiul pentru reîntregire națională**

**Propunător :prof.Chiripuș Traudia Maria**

**Școala Gimnazială***„* **Nicolae Romanescu***”*

Se dă textul:

***Convenţia politică şi militară din 4 / 17 august 1916 între Franţa, Marea Britanie, Italia,Rusia şi România***

**Convenția politica**

Art. 1. Franța, Marea Britanie, Italia și Rusia garantează integritatea teritorială a Regatului Romaniei pe toata intinderea frontierelor sale actuale.

Art. II. Romania se angajeaza sa declare razboi și să atace Austro – Ungaria in conditiile prevazute de Conventia militara, Romania se angajeaza totodata sa inceteze, din momentul declararii razboiului, toate relatiile economice si schimburile comerciale cu toti inamicii Aliatilor.

Art. III. Franta, Marea Britanie, Italia si Rusia recunosc Romaniei dreptul de a anexa teritoriile monarhiei austro – ungare.

Art. V. Franta, Marea Britanie, Italia si Rusia, pe de o parte, si Romania pe de alta parte, se angajeaza sa nu incheie pace separata (... )

**Conventia militara**

Romania se obliga a mobiliza toate fortele sale de uscat si de apa si a ataca Austro – Ungaria cel mai tarziu la 28 august 1916.

Armata rusa sa atace in chipul cel mai energic pe tot frontul austriac ( ... ) Această acţiune va fi deosebit de ofensivă şi viguroasă în Bucovina, unde trupele ruse vor trebui să-şi păstreze, mai mult sau mai puţin, ca şi efectivele lor actuale.

Rusia se obliga sa trimita doua divizii de infanterie si una de cavalerie, pentru a coopera cu armata romana contra armatei bulgare. Aliaţii se angajează să devanseze, cel puţin opt zile printr-o ofensivă categorică a Armatelor de la Salonic, intrarea în război a României, cu scopul de a facilita mobilizarea şi concentrarea tuturor forţelor române ( ... )

Antanta se obliga a furniza Romaniei munitiuni si material de război ce vor fi transportate de vase româneşti sau aliate şi tranzitate prin Rusia. Aceste livrări şi transporturi vor trebui să fie efectuate astfel încât să asigure României în flux continuu a unui minim de 300 t pe zi, calculat la o lună de transport.

Cerințe

1. ***Argumentați de ce România se angaja să atace doar Austro – Ungaria ?***
2. ***Enumeraţi din text prevederile militare care trebuiau să faciliteze înaintarea trupelor române pe frontul din Transilvania.***

***3. Precizați de ce Antanta avea nevoie de intrarea României în război de partea sa ?***

**Fişa de lucru**

1. Citiţi cu atenţie textul de mai jos şi răspundeţi la următoarele cerinţe:

*„De luni de zile luptam cu îndârjire pentru apărarea colţului de ţară care mai rămăsese liber. Rândurile noastre se răreau, mulţi căzând seceraţi de proiectilele duşmane şi de boli. Uitasem ce înseamnă un adăpost cald şi o masă omenească, iar despre cei dragi, rămaşi sub ocupaţia duşmanului, de mult nu mai ştiam nimic. Strânsesem în inimile noastre atâta obidă, încât aveam senzaţia că stau gata să plesnească. Zile de grea restrişte trecuseră peste noi şi altele şi mai cumplite ne aşteptau. Niciodată nu ne-a trecut însă prin minte că am fi putut fi definitiv învinşi. Niciodată nu am putut crede, chiar atunci când artileria duşmană ne pisa tranşeele, palmă cu palmă, îmbibând cu carnea şi sângele nostru ţărâna în care ni se odihneau strămoşii. Credeam în victorie. O aşteptam cu îndârjire. Ne pregăteam pentru ea. Eram doar la noi acasă, ne luptam pentru casa noastră, a străbunilor şi urmaşilor.”* ( **Scrisoare a unui ofiţer român, iarna anilor 1916 / 1917 )**

1. ***Pornind de la textul de mai sus prezentați în 100-150 de cuvinte contextual intern și extern care a dus la viictoriile românești din vara anului 1917.***
2. ***Precizați motto-ul luptelor din anul 1917.***
3. ***Numiți cauzele care nu au permis României să valorifice victoriile anului 1917.***